Művének − történészi szempontból − legértékesebb és leghitelesebb eleme az 1444-1471 közötti rész, amely magába foglalja a rózsák háborújának jelentős állomásait is. Anglia, Burgundia és Északnyugat-Franciaország eseményeiről a rózsák háborúja során, valószínűleg 1465 és 1475 között készítette feljegyzéseit, tehát kortársként tekintett az eseményekre. Mindazonáltal írásainak valószerűsége sok helyen megkérdőjelezhető, mivel információinak forrását gyakran nem tüntette fel, propagandanyagokat idézett, kitalált beszédeket adott szereplői szájába.